Pre istine
Pre istine je jugoslovenski crno-beli igrani film  snimljen 1968. godine u režiji Vojislava Kokana Rakonjca. Po žanru je drama, a protagonist, koga tumači Branko Pleša, je funkcioner iz provincijskog mesta koji je pao u nemilost Partije i poslan u prevremenu penziju te dolazi u Beograd tražiti pomoć od svojih nekadašnjih partizanskih saboraca i prijatelja koji ga odbacuju. Radnja prikazuje kako igrom slučaja završi u hotelu Mažestik gde sreće nekadašnjeg četnika (čiji lik glumi Ljuba Tadić) kome je na kraju rata poštedio život, a koji je sada postao uspešni i uticajni advokat te mu na kraju jedini ponudi pomoć.

Pre istine je napravljen u vreme kada je jugoslovenski filmski pokret, koji će kasnije dobiti ime Crni talas, bio na vrhuncu, te se često navodi kao jedan od njegovih najtipičnijih predstavnika. To se odnosi kako na modernistički stil, koji je uključivao dokumentarni materijal sa scenama demonstracija protiv vijetnamskog rata na beogradskim ulicama, ali daleko više na razbijanje dotadašnjih tabua u kritičkom prikazu političkog poretka tadašnje Jugoslavije. Film kao mesto radnje koristi luksuzni beogradski hotel kao mesto gde se okuplja vladajuća elita i uživa u plodovima svoje vlasti bilo kroz modernu džez muziku, ali i usluge prostitutki. Najviše je pažnje, međutim, izazvao ironični obrat u kome nekadašnji "domaći izdajnik" i smrtni neprijatelj komunističkog režima postaje deo establišmenta, a nekadašnji borac za novo društvo od tog istog društva postaje tretiran kao otpadnik.

Kokanjac  jelik koji tumači Ljuba Tadić iskoristio kao protagonista Zazidanih, svog poslednjeg filma.

Uloge

Izvori

Spoljašnje veze 
 
 Politika: Kokan Rakonjac: šta je revolucija trebalo da bude, 25. 4. 2009. 
 Jorgoslovlje: Pre istine - Vojislav Kokan Rakonjac (1968) 

Jugoslavenski filmovi
Dramski filmovi
Authority control 2